JY LEES NOU KYK: Voorbladgesig Schané verlief én verloof
FOTO Suikerbekkie Fotografie (Lechien Wiese).
Schané Venter is SARIE se 11de Voorbladgesigwenner, Alberton se 'go-getter' en Mej. SA se logistieke bestuurder. En wanneer sy in Mei met Marion Fouché trou, raak sy ook 'n mevrou. Dié nuwe hoofstuk is gevier met 'n romantiese fotosessie in die hartjie van Pretoria. Loer hier na pragtige foto's!
Hulle het albei swart gedra vir die verlowingsfotosessie, 'n natuurlike keuse vir dié twee modeliefhebbers. "Ek het 'n swart en semiformele tema gekies, sodat die foto's altyd tydloos en klassiek sal wees. My gunstelingkleur is ook swart en dit gaan beslis 'n verskyning maak by ons troue." Lechien Wiese, die fotograaf agter Suikerbekkie, het Pretoria se stadskern as ligging gekies. "Ek is mal oor mooi geboue en 'n stadsgevoel, en die bestemming het al my verwagtinge oortref. Ek wou natuurlike en in-die-oomblik foto's laat neem, en Lechien het dit perfek reggekry."